钦定古今图书集成/明伦汇编/氏族典/第126卷 > 陈淮
## 钦定古今图书集成/明伦汇编/氏族典/第126卷 > 陈淮

按《名山藏本士记》：“淮，莆田人。幼至性，在父母侧，饮食
衣服必躬视疾侍汤药不离顷刻。父贤为南康教谕，
淮从之官，每日鸡鸣起，所须皆先具。洪熙初，贤入觐，
卒京师。淮载榇南归，至宁化，辄夜宿柩旁，河岸多虎，
亦不引避。夜大雨，惧河泛柩，抚之号呼，雨忽止。淮遇
父母忌，缟素哭奠，哀慕终身。以贡充国子生，值限年”
例，过五十五者罢归。或请淮减岁籍，曰：“吾不敢远愧
司马朗宁。”黜归，因上疏言：“太学不论贤否，徒计老壮，
启人伪，丧士心。”不报。归置义塾，训乡子弟，家门肃睦。
诸子遵教，无违礼法。令有便者，必白之郡邑台司。一
上官拂然不纳，淮厉声曰：“天生君子，道固然耳。”